Document ID: 32005R1179

UREDBA KOMISIJE (ES) št. 1179/2005
z dne 20. julija 2005
o spremembi Uredbe (ES) št. 990/2005 o določitvi pavšalnih uvoznih vrednosti za določanje vhodne cene nekaterega sadja in zelenjave
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo (1),
ob upoštevanju Uredbe Komisije (ES) št. 3223/94 z dne 21. decembra 1994 o podrobnih pravilih za uporabo uvoznih režimov za sadje in zelenjavo (2) in zlasti člena 4(1) Uredbe,
ob upoštevanju naslednjega:
(1)
Uredba Komisije (ES) št. 990/2005 (3) je predvsem določila pavšalne uvozne vrednosti za določanje vhodne cene limon.
(2)
Pri preverjanju je bila odkrita napaka v Prilogi k Uredbi (ES) št. 990/2005 glede limon s poreklom iz Argentine. Navedeno uredbo je zato treba spremeniti.
(3)
Člen 4(3) Uredbe (ES) št. 3223/94 določa, da se uporablja povprečje pavšalnih uvoznih vrednosti, če za določeno poreklo ne velja nobena pavšalna uvozna vrednost. To povprečje je treba na novo izračunati, če je spremenjena katera izmed pavšalnih uvoznih vrednosti, ki ga sestavljajo.
(4)
Uporabo popravljene pavšalne uvozne vrednosti mora zahtevati zadevna stranka, da bi se izognili negativnim posledicam, ki bi jih ta lahko imela -
SPREJELA NASLEDNJO UREDBO:
Člen 1
Priloga k Uredbi (ES) št. 990/2005 se spremeni v skladu s Prilogo k tej uredbi.
Člen 2
Na zahtevo zadevne stranke carinski urad, na katerem je bilo opravljeno vknjiženje, delno povrne carinske dajatve za limone s poreklom iz zadevnih tretjih držav in sproščene v prosti promet med obdobjem uporabe pavšalnih uvoznih vrednosti, določenih z Uredbo (ES) št. 990/2005 z začetkom veljave 30. junija 2005.
Zahtevki za povračila se vložijo najkasneje 31. oktobra 2005, skupaj z deklaracijo o sprostitvi v prosti promet za zadevni uvoz.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. julija 2005

Labels: 2
18
17